CELEX: 22015D1818
Language: el
Date: 2015-07-07 00:00:00
Title: Απόφαση αριθ. 1/2015 της υποεπιτροπής εμπορίου και αειφόρου ανάπτυξης ΕΕ — Δημοκρατίας της Μολδαβίας, της 7ης Ιουλίου 2015, για τη θέσπιση του εσωτερικού κανονισμού της υποεπιτροπής εμπορίου και αειφόρου ανάπτυξης [2015/1818]

9.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 264/15
            
         ΑΠΌΦΑΣΗ αριθ. 1/2015 ΤΗΣ ΥΠΟΕΠΙΤΡΟΠΉΣ ΕΜΠΟΡΊΟΥ ΚΑΙ ΑΕΙΦΌΡΟΥ ΑΝΆΠΤΥΞΗΣ ΕΕ — ΔΗΜΟΚΡΑΤΊΑΣ ΤΗΣ ΜΟΛΔΑΒΊΑΣ
   της 7ης Ιουλίου 2015
   για τη θέσπιση του εσωτερικού κανονισμού της υποεπιτροπής εμπορίου και αειφόρου ανάπτυξης [2015/1818]
   Η ΥΠΟΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ — ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ,
   Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1) («η συμφωνία»), και ιδίως το άρθρο 376,
   Εκτιμώντας τα ακόλουθα:
   
               (1)
            
            
               Δυνάμει του άρθρου 464 της συμφωνίας, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.
            
         
               (2)
            
            
               Το άρθρο 376 παράγραφος 3 της συμφωνίας ορίζει ότι η υποεπιτροπή εμπορίου και αειφόρου ανάπτυξης συνεδριάζει με σκοπό την παρακολούθηση της εφαρμογής του κεφαλαίου 13 (Εμπόριο και βιώσιμη ανάπτυξη) του τίτλου V (Εμπόριο και συναφή με το εμπόριο θέματα) της συμφωνίας.
            
         
               (3)
            
            
               Το άρθρο 376 παράγραφος 3 της συμφωνίας προβλέπει επίσης ότι η υποεπιτροπή εμπορίου και αειφόρου ανάπτυξης καταρτίζει τον εσωτερικό κανονισμό της,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται ο εσωτερικός κανονισμός της υποεπιτροπής εμπορίου και αειφόρου ανάπτυξης, όπως παρατίθεται στο παράρτημα.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Κισινάου, 7 Ιουλίου 2015.
      
         
            Για την υποεπιτροπή εμπορίου και αειφόρου ανάπτυξης
         
         
            Ο Πρόεδρος
         
         κ. Octavian CALMÎC
         
            Υφυπουργός Οικονομίας της Δημοκρατίας της Μολδαβίας
         
         
            Οι Γραμματείς
         
         κα Mihaela GORBAN
         
            Προϊσταμένη τμήματος για τον συντονισμό των οικονομικών πολιτικών της ΕΕ και της σφαιρικής και σε βάθος συμφωνίας ελεύθερων συναλλαγών (DCFTA), Υπουργείο Οικονομίας της ΔΜ
         
         κ. Dániel KRÁMER
         
            Υπεύθυνος πολιτικής, μονάδα Dl. Εμπόριο και Αειφόρος Ανάπτυξη, ΓΔ TRADE, Ευρωπαϊκή Επιτροπή
         
      
   
   
      (1)  ΕΕ L 260 της 30.8.2014, σ. 4.
   
      ΠΑΡΑΡΤΗΜΑ
      
         ΕΣΩΤΕΡΙΚΌΣ ΚΑΝΟΝΙΣΜΌΣ ΤΗΣ ΥΠΟΕΠΙΤΡΟΠΉΣ ΕΜΠΟΡΊΟΥ ΚΑΙ ΑΕΙΦΌΡΟΥ ΑΝΆΠΤΥΞΗΣ ΕΕ — ΔΗΜΟΚΡΑΤΊΑΣ ΤΗΣ ΜΟΛΔΑΒΊΑΣ
      
      Άρθρο 1
      Γενικές διατάξεις
      1.   Η υποεπιτροπή εμπορίου και αειφόρου ανάπτυξης, που συγκροτείται σύμφωνα με το άρθρο 376 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου («η συμφωνία»), επικουρεί την επιτροπή σύνδεσης στη σύνθεσή της για τα εμπορικά θέματα, που συγκροτείται βάσει του άρθρου 438 παράγραφος 4 της συμφωνίας, κατά την άσκηση των καθηκόντων της.
      2.   Η υποεπιτροπή εμπορίου και αειφόρου ανάπτυξης εκτελεί τα καθήκοντα που ορίζονται στο κεφάλαιο 13 (Εμπόριο και βιώσιμη ανάπτυξη) του τίτλου V (Εμπόριο και συναφή με το εμπόριο θέματα) της συμφωνίας.
      3.   Η υποεπιτροπή εμπορίου και αειφόρου ανάπτυξης απαρτίζεται από εκπροσώπους της Ευρωπαϊκής Επιτροπής και της Δημοκρατίας της Μολδαβίας, οι οποίοι είναι αρμόδιοι για θέματα εμπορίου και αειφόρου ανάπτυξης.
      4.   Ένας εκπρόσωπος της Ευρωπαϊκής Επιτροπής ή της Δημοκρατίας της Μολδαβίας που είναι αρμόδιος για θέματα εμπορίου και αειφόρου ανάπτυξης εκτελεί χρέη προέδρου της υποεπιτροπής εμπορίου και αειφόρου ανάπτυξης σύμφωνα με το άρθρο 2.
      5.   Στον παρόντα εσωτερικό κανονισμό ο όρος «τα μέρη» νοείται όπως ορίζεται στο άρθρο 461 της συμφωνίας.
      Άρθρο 2
      Ειδικοί όροι
      1.   Εφαρμόζονται τα άρθρα 2 έως 14 του εσωτερικού κανονισμού της επιτροπής σύνδεσης ΕΕ — Δημοκρατίας της Μολδαβίας, εκτός εάν προβλέπεται διαφορετικά στον παρόντα εσωτερικό κανονισμό.
      2.   Οι αναφορές στο συμβούλιο σύνδεσης νοούνται ως αναφορές στην επιτροπή σύνδεσης στη σύνθεσή της για τα εμπορικά θέματα. Οι αναφορές στην επιτροπή σύνδεσης ή στην επιτροπή σύνδεσης στη σύνθεσή της για τα εμπορικά θέματα νοούνται ως αναφορές στην υποεπιτροπή εμπορίου και αειφόρου ανάπτυξης.
      Άρθρο 3
      Συνεδριάσεις
      Η υποεπιτροπή εμπορίου και αειφόρου ανάπτυξης συνέρχεται όταν είναι αναγκαίο. Τα μέρη επιδιώκουν να συνεδριάζει μία φορά ετησίως.
      Άρθρο 4
      Τροποποίηση του εσωτερικού κανονισμού
      Ο παρών εσωτερικός κανονισμός μπορεί να τροποποιείται με απόφαση της υποεπιτροπής εμπορίου και αειφόρου ανάπτυξης σύμφωνα με το άρθρο 376 της συμφωνίας.